ZAPISNIK

2. sjednice Vijeća Gradske četvrti Trešnjevka - jug održane 9. srpnja 2021. (petak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:30 sati

NAZOČNI IZABRANI ČLANOVI VIJEĆA:
Krešimir Bikić, Rada Borić, Marina Ivandić, Davor Jandrić, Nenad Ljubić, Elvira Mulić, Zvonimir Mustaf, Jagoda Novak, Renato Petek, Irena Rožman, Danijel Samaržija, Marin Sladić, Daniela Širinić, Davor Terzić, Nikola Tomašegović, Esad Turković i Slaven Vukasović.

ODSUTNI ČLANOVI VIJEĆA: Ante Ćosić i Larisa Petrić.

OSTALI NAZOČNI: 
Marijana Hrestak – voditeljica Područnog odsjeka Trešnjevka-jug

Predsjednica pozdravlja prisutne članove Vijeća te konstatira da sjednici prisustvuje 16 od 19 članova Vijeća Gradske četvrti Trešnjevka – jug te otvara 2. sjednicu Vijeća.

Predsjednica ističe da je, sukladno članku 74. Poslovnika o radu Vijeća Gradske četvrti Trešnjevka – jug (Službeni glasnik Grada Zagreba 15/18), rad Vijeća javan te da se sukladno članku 69. Poslovnika mogu snimati, što će se i činiti tijekom svake sjednice Vijeća. Audio snimke sjednica čuvat će se u Područnom odsjeku mjesne samouprave.

Predsjednica predlaže prihvaćanje zapisnika 1. (konstituirajuće) sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 1. (konstituirajuće) sjednice Vijeća održane 25. lipnja 2021.
Prisutno 17 od 19 članova Vijeća.
Predsjednica predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed te ukoliko ima prijedloga za dopunu dnevnog reda.
Nema prijedloga za izostavljanje točaka dnevnog reda kao niti za izmjenu njihovog redoslijeda niti ima prijedloga za dopunu dnevnog reda.
Vijeće jednoglasno prihvaća dnevni red koji glasi:
DNEVNI RED
1. Prisega – Marin Sladić
2. Ostali nespomenuti rashodi poslovanja za 2021. - stavljanje van snage zaključka KLASA: 026-02/21-001/121, URBROJ: 251-06-11-15-21-4 od 1 travnja 2021.
3. Davanje mišljenja na materijale dostavljene temeljem članka 86. stavka 1. Statuta Grada Zagreba:
a) Izmjene Zaključka o izradi akcijskog plana za prevenciju vršnjačkog nasilja od 2022. do 2025.
b) Izvješće o izvršenju Programa građenja komunalne infrastrukture na području Grada Zagreba u 2020.
c) Izvješće o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
d) Odluka o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba
e) Prihvaćanje Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt Korak u dječji vrtić – za dobrobit djeteta i razvoj potencijala- KUĆICA, UP.03.2.1.05.001
f) Prihvaćanje ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt Izgradnja reciklažnog dvorišta u gradskoj četvrti Podsused-Vrapče, KK.06.3.1.16.0094
g) Prijedlog zaključka o kratkoročnom zaduživanju Grada Zagreba
h) Prijedlog Odluke o ustrojstvu i djelokrugu gradskih upravnih tijela
i) Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020. 
4. Pitanja, prijedlozi i obavijesti

Ad. 1. Prisega – Marin Sladić
Predsjednica čita tekst prisege te član Vijeća Marin Sladić izgovara riječ „PRISEŽEM“./Potpisani tekst prisege člana Vijeća prilaže spisu./
Ad. 2. Ostali nespomenuti rashodi poslovanja za 2021. - stavljanje van snage zaključka KLASA: 026-02/21-001/121, URBROJ: 251-06-11-15-21-4 od 1 travnja 2021.
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Danijel Samaržija, Nenad Ljubić, Renato Petek, Daniela Širinić, Rada Borić i Davor Terzić.
Nakon rasprave Vijeće jednoglasno donosi

Z A K LJ U Č A K
1. Vijeće traži da Gradski ured za mjesnu samoupravu dostavi mišljenje Gradskog kontrolnog ureda vezano za mogućnost financiranja tiska kvartovskog glasila „Glas Trešnjevke“ temeljem zaključka KLASA: 026-01/21-001/21, URBROJ: 251-06-11-15-21-4 od 1. travnja 2021. te traži očitovanje kako se do sada financiralo tiskanje ovog glasila.
2. Ovaj se zaključak dostavlja Gradskom uredu za mjesnu samoupravu.
Ad. 3. Davanje mišljenja na materijale dostavljene temeljem članka 86. stavka 1. Statuta Grada Zagreba:
a) Izmjene Zaključka o izradi akcijskog plana za prevenciju vršnjačkog nasilja od 2022. do 2025.
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi
Z A K LJ U Č A K
o prijedlogu izmjene Zaključka o izradi akcijskog plana za prevenciju vršnjačkog nasilja od 2022. do 2025.
1. Vijeće Gradske četvrti Trešnjevka – jug daje pozitivno mišljenje na prijedlog izmjene Zaključka o izradi akcijskog plana za prevenciju vršnjačkog nasilja od 2022. do 2025.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
b) Izvješće o izvršenju Programa građenja komunalne infrastrukture na području Grada Zagreba u 2020.
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 13 glasova ZA i 4 SUZDRŽANA donosi
Z A K LJ U Č A K
o Prijedlogu izvješća o izvršenju Programa građenja komunalne infrastrukture na području Grada Zagreba u 2020.
1. Vijeće Gradske četvrti Trešnjevka – jug daje negativno mišljenje na Prijedlog izvješća o izvršenju Programa građenja komunalne infrastrukture na području Grada Zagreba u 2020.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
c) Izvješće o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 13 glasova ZA i 4 SUZDRŽANA donosi
Z A K LJ U Č A K
o Prijedlogu izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
1. Vijeće Gradske četvrti Trešnjevka – jug daje negativno mišljenje na Prijedlog izvješća o izvršenju Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.

d) Odluka o izmjeni Odluke o plaći odnosno naknadi i drugim pravima predsjednika i podpredsjednika Gradske skupštine Grada Zagreba
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 15 glasova ZA i 2 SUZDRŽANA donosi
Z A K LJ U Č A K
o Prijedlogu odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog odluke o izmjeni Odluke o plaći odnosno naknadi i drugim pravima predsjednika i potpredsjednika Gradske skupštine Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
e) Prihvaćanje Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt Korak u dječji vrtić – za dobrobit djeteta i razvoj potencijala- KUĆICA, UP.03.2.1.05.001
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi
Z A K LJ U Č A K
o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt "Korak u dječji vrtić – za dobrobit djeteta i razvoj potencijala- KUĆICA", UP.03.2.1.05.001
1. Vijeće Gradske četvrti Trešnjevka – jug daje pozitivno mišljenje na Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. za Projekt "Korak u dječji vrtić – za dobrobit djeteta i razvoj potencijala- KUĆICA", UP.03.2.1.05.001.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
f) Prihvaćanje ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt Izgradnja reciklažnog dvorišta u gradskoj četvrti Podsused-Vrapče, KK.06.3.1.16.0094
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi
Z A K LJ U Č A K
o Prijedlogu zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt "Izgradnja reciklažnog dvorišta u gradskoj četvrti Podsused-Vrapče", KK.06.3.1.16.0094
1. Vijeće Gradske četvrti Trešnjevka – jug daje pozitivno mišljenje na Prijedlog zaključka o prihvaćanju ugovora o dodjeli bespovratnih sredstava za projekte koji se financiraju iz EU fondova u financijskom razdoblju 2014.-2020. za projekt "Izgradnja reciklažnog dvorišta u gradskoj četvrti Podsused-Vrapče", KK.06.3.1.16.0094.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
g) Prijedlog zaključka o kratkoročnom zaduživanju Grada Zagreba
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 13 glasova ZA i 4 PROTIV donosi
Z A K LJ U Č A K
o Prijedlogu zaključka o kratkoročnom zaduživanju Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog zaključka o kratkoročnom zaduživanju Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
h) Prijedlog Odluke o ustrojstvu i djelokrugu gradskih upravnih tijela
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu. U raspravi sudjeluje Danijel Samaržija.
Nakon rasprave Vijeće uz 13 glasova ZA, 2 PROTIV i 2 SUZDRŽANA donosi
Z A K LJ U Č A K
o Prijedlogu odluke o ustrojstvu i djelokrugu gradskih upravnih tijela
1. Vijeće Gradske četvrti Trešnjevka – jug daje pozitivno mišljenje na Prijedlog odluke o ustrojstvu i djelokrugu gradskih upravnih tijela.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
i) Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020. 
Članovi Vijeća su primili materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 13 glasova ZA i 4 SUZDRŽANA donosi
Z A K LJ U Č A K
o Izvješću o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020.
1. Vijeće Gradske četvrti Trešnjevka – jug daje negativno mišljenje na Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2020.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
Ad. 4. Pitanja, prijedlozi i obavijesti
Član Vijeća Danijel Samaržija postavlja upit o mogućnosti da se sjednice ne održavaju petkom kako bi svi članovi Vijeća bili prisutni.
Predsjednica odgovara da će se nastojati izbjeći održavanje sjednica petkom osim kad je to potrebno zbog rokova.
Član Vijeća Renato Petek najavljuje svoj prijedlog točke dnevnog reda za sljedeću sjednicu o stanju u dječjim vrtićima obzirom na nedostatak broja raspoloživih mjesta i prijedlozima za rješenje tog problema te će isto dostaviti na vrijeme.
Predsjednica Vijeća obavještava prisutne da će rješenja i odgovore koje Vijeće zaprimi svi članovi Vijeća dobiti na znanje elektroničkom poštom. Neke obavijesti su već tako dostavljene svima.
Predsjednica obavještava prisutne da je uime Vijeća:
· upućena požurnica za uređivanje pristupa Jadranskom mostu biciklistima i kolicima te je zaprimljeno rješenje temeljem kojeg su u tijeku radovi na postavi kanalica;
· upućen dopis kojim se traži da Sektor za promet predloži rješenje za poboljšanje sigurnosti prometa na biciklističkoj stazi u Rekreacijsko sportskom centru Jarun obzirom da je zaprimljen veći broj pritužbi građana da vozila osim što ne poštuju ograničenje brzine znaju skrenuti u biciklističku stazu zbog izbjegavanja uspornika ili zbog zaslijepljenosti suncem uslijed kretanja prema zapadu;
· zahtjev za uklanjanje osušenog stabla na adresi Palinovečka ulica 19K dostavljen je komunalnom redarstvu na postupanje te je već stigao dopis kojim redarstvo traži očitovanje Odsjeka za zelene površine;
· upit predsjednika Vijeća Mjesnog odbora Vrbani Borne Loze kojim se traži očitovanje koliko se puta godišnje kose javne zelene površine te kada će se pokositi iste na području MO Vrbani je otpremljen Podružnici Zrinjevac;
· upućeni dopisi i također obavljeni sastanci s predstavnicima Podružnice Zrinjevac i Podružnice Zagrebačke ceste kojima se traži privremena obustava akcija koje još nisu započete kako bi se pripremio rebalans Plana komunalnih aktivnosti u 2021.
Član Vijeća Danijel Samaržija postavlja upit koje su akcije privremeno obustavljene.
Predsjednica odgovara da će se svima dostaviti popis akcija elektronskom poštom.
Član Vijeća Renato Petek traži da se dostavi usvojeni Plan, pregled do sada realiziranog i pregled što se obustavilo.
Predsjednica odgovara da je PKA objavljen u Službenom glasniku i dostupan online, a realizacija Plana objavljena je na web stranicama Grada Zagreba. Naglašava da će Vijeće na jednoj od idućih sjednica odlučivati o rebalansu Plana.
Budući da više nitko ne traži riječ, predsjednica zaključuje sjednicu.
Dovršeno u 18:10 sati
KLASA: 026-02/21-001/180
URBROJ: 251-06-11-15-21-5			
Zagreb, 9. srpnja 2021.							Predsjednica
									Vijeća Gradske četvrti
Zapisnik vodila:							      Trešnjevka - jug
Marijana Hrestak, univ. spec.						

